钦定古今图书集成/理学汇编/学行典/第059卷 > 杨龟山集 > 《萧山所闻》
## 钦定古今图书集成/理学汇编/学行典/第059卷 > 杨龟山集 > 《萧山所闻》

“‘《孟子》言孔子集大成，曰：‘始条理者，智之事；终条理者，
圣之事’。夫仁且智，斯之谓圣’。今以圣之事或不足于
智，何也？”曰：“圣则具仁智矣。但此发明中处，乃智之事，
圣则其所至也未必皆中。”曰：“孟子曰：‘智之于贤者则
智但可语贤者；若乃大而化之，则虽智而忘其智矣。
如所谓‘从容中道，从心不逾矩’，智何足以名之’？”曰：“如
伊尹伯夷柳下惠，只于清任和处中，其他则未必皆
中，则其智容有所不周。智便是用处。”曰：“用智莫非
所以言圣人。若曰‘行其所无事，则由智行，非行智者
也’。”曰：“观此却是以智为妙。”曰：“圣人之于智，目无全牛，
万理洞开，即便是从容处，岂不谓之妙！若伯夷伊尹
柳下惠，于清任和处已至圣人，但其他”处未必皆中。
其至与孔子同，而其中与孔子异，只为不能无偏故
也。若隘与“不恭”，其所偏欤？

==二程子全书==